CELEX: 62011TN0518
Language: hu
Date: 2011-09-27 00:00:00
Title: T-518/11. sz. ügy: 2011. szeptember 27-én benyújtott kereset — BTL Diffusion kontra OHIM — dm-drogerie markt (babyTOlove)

3.12.2011   
            
            
               HU
            
            
               Az Európai Unió Hivatalos Lapja
            
            
               C 355/23
            
         2011. szeptember 27-én benyújtott kereset — BTL Diffusion kontra OHIM — dm-drogerie markt (babyTOlove)
   (T-518/11. sz. ügy)
   2011/C 355/42
   A keresetlevél nyelve: angol
   
      Felek
   
   
      Felperes: BTL Diffusion (Saint Cloud, Franciaország) (képviselő: A. Berendes ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: dm-drogerie markt GmbH & Co. KG (Karlsruhe, Németország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2011. július 8-án az R 883/2010-2. sz. ügyben hozott határozatát abban a részében, amelyben az (i) helyt adott a felszólalásnak és elutasította a vitatott közösségi védjegybejelentést a 10. osztályba tartozó „sebészeti, orvosi, fogorvosi és állatgyógyászati készülékek és műszerek, ortopédiai cikkek; sebészeti varratanyagok” és a 25. osztályba tartozó „ruházati cikkek, cipők, kalapáruk” vonatkozásában, és (ii) elutasította a felperesnek a fellebbezésben nem szereplő pontban a vitatott határozat azon részében történő hatályon kívül helyezésére irányuló kérelmét, amelyben az helyt adott a felszólalásnak a 28. osztályba tartozó „játékok és játékszerek; más osztályokhoz nem tartozó testnevelési és sportcikkek” vonatkozásában; és
            
         
               —
            
            
               hagyja helyben az említett határozatot a 10. osztályba tartozó „művégtagok, műszemek és műfogak” és a 28. osztályba tartozó „karácsonyfadíszek” vonatkozásában.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „babyTOlove” ábrás védjegy a 10., 25. és 28. osztályba tartozó áruk vonatkozásában — 7104219. számú közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: a 3., 5., 8., 9., 10., 11., 12., 16., 18., 20., 21., 24., 25., 26., 28., 29., 30. és 32. osztályba tartozó áruk vonatkozásában lajstromozott, 935598. számú „babylove” nemzetközi szóvédjegy; a 3., 5., 8., 9., 10., 11., 12., 16., 18., 20., 21., 24., 25., 26., 28., 29., 30. és 32. osztályba tartozó áruk vonatkozásában lajstromozott, 979365. számú „Baby Love” nemzetközi szóvédjegy.
   
      A felszólalási osztály határozata: a felszólalási osztály a felszólalásnak a vitatott áruk egy része tekintetében helyt adott.
   
      A fellebbezési tanács határozata: a fellebbezési tanács részben hatályon kívül helyezte a felszólalási osztály határozatát; helyt adott a felszólalásnak és elutasította a vitatott közösségi védjegy bejelentését a 10. és 25. osztályba tartozó áruk egy része tekintetében; a fellebbezést ezt meghaladó részében elutasította.
   
      Jogalapok: A 207/2009 tanácsi rendelet megsértése, mivel a fellebbezési tanács tévesen ítélte meg az összetévesztés veszélyének fennállását.